Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10.-ispr, 90/11.,5/12., 16/12., 86/12., 94/13., 136/14.-RUSRH, 152/14., 7/17., 68/18., 98/19 i 64/20), članka 57. Statuta Škole, ravnateljica Osnovne škole“ Braća Seljan“ Karlovac Ul. Vladimira Nazora 1, Karlovac raspisuje dana 28.10.2020. godine

**NATJEČAJ  ZA ZASNIVANJE RADNOG ODNOSA**

RADNO MJESTO: **Učitelj/ica INFORMATIKE**, VSS, visoka stručna sprema- **1 izvršitelj** na neodređeno puno radno vrijeme, 40 sati ukupnog tjednog radnog vremena.
Mjesto rada je u sjedištu Škole u Karlovcu, Ul. Vladimira Nazora 1.

Uvjeti za zasnivanje radnog odnosa: Uz opći uvjet za zasnivanje radnog odnosa, sukladno općim propisima o radu, osoba koja zasniva radni odnos u školskoj ustanovi mora ispunjavati uvjete za zasnivanje radnog odnosa određene člankom 105. Zakonom o odgoju i obrazovanju u osnovnoj i srednjoj školi („Narodne Novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14,7/17, 68/18, 98/19 i 64/20) i Pravilnikom o odgovarajućoj vrsti obrazovanja učitelja i stručnih suradnika u osnovnoj školi (NN 6/19). U radni odnos ne može biti primljena osoba za čiji prijam postoje zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi ( NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14,7/17, 68/18, 98/19 i 64/20).
Uz pisanu prijavu za sudjelovanje u natječaju (vlastoručno potpisanu) potrebno je priložiti:
- Životopis,
- dokaz o stupnju i vrsti stručne spreme (preslika diplome o završenom studiju),
- dokaz nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od dana raspisivanja natječaja),
- elektronički zapis prijave na mirovinsko osiguranje \_HZMO (ne stariji od dana raspisivanja natječaja)

- dokaz o državljanstvu (preslika osobne iskaznice, domovnice ili putovnice).

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Nakon odabira kandidata, a prije potpisivanja ugovora o radu, odabrani kandidat mora priložiti originalnu ili ovjerenu dokumentaciju.

 Kandidat koji je stekao inozemnu obrazovnu kvalifikaciju dužan je priložiti u izvorniku rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija („N.N.“ broj: 158/03., 198/03., 138/06. i 45/11.) te rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji u skladu sa Zakonom o reguliranim profesijama i priznavanju inozemnih stručnih kvalifikacija („N.N.“ broj: 82/15.).

Sukladno članku 13. stavku 3. Zakona o ravnopravnosti spolova (NN br. 82/08. i 69/17) na natječaj se mogu javiti osobe oba spola. Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

Ako kandidat ostvaruje pravo prednosti pri zapošljavanju temeljem posebnih zakonskih propisa dužan je u prijavi pozvati se na to pravo i dostaviti propisanu dokumentaciju kojom dokazuje svoju prednost. Navedeni kandidati imaju prednost u odnosu na ostale kandidate samo pod jednakim uvjetima.
Kandidati koji se pozivaju na prednost prilikom zapošljavanja temeljem članka 102. Zakona o hrvatskim braniteljima iz domovinskog rata i članovima njihovih obitelji (NN br.121/2017.) uz prijavu na natječaj dužni su, osim dokaza o ispunjavanju traženih uvjeta priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji (NN br.121/2017.), koji su navedeni na internetskoj stranici Ministarstva hrvatskih branitelja poveznica: [https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

Kandidat koji ostvaruje pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom ( NN br. 157/13, 152/14., 39/18 i 32/20) dužan je u prijavi na natječaj pozvati se na to pravo i priložiti sve dokaze o ispunjenju traženih uvjeta, kao i dokaz o invaliditetu.
Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti civilnih i vojnih invalida rata

( NN br. 33/92,57/92,77/92,27/93,58/93,2/94,108/95,108/96,82/01, 103/03, 148/13 i 98/19) dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao radni odnos.

 Kandidati koji su pravodobno dostavili potpunu prijavu sa svim osobnim podacima (osobno ime, adresa stanovanja, broj telefona odnosno mobitela, e-mail adresa) i sa svim prilozima odnosno ispravama kojima dokazuju da ispunjavaju uvjete natječaja biti će pozvani na procjenu prema odredbama Pravilnika o zapošljavanju u Osnovnoj školi „Braća Seljan“ Karlovac koji je dostupan na mrežnoj stranici Osnovne škole „Braća Seljan“ Karlovac na sljedećem linku:

 <http://os-braca-seljan-ka.skole.hr/pravilnici>

Povjerenstvo za procjenu i vrednovanje kandidata prijavljenih na natječaj (u nastavku teksta: Povjerenstvo) imenuje ravnateljica Osnovne škole „Braća Seljan“ Karlovac . Povjerenstvo utvrđuje listu kandidata prijavljenih na natječaj koji ispunjavaju formalne uvjete natječaja, čije su prijave pravodobne i potpune, te kandidate s liste upućuje na procjenu i vrednovanje.
Vrijeme, mjesto i način održavanja procjene objavit će se najkasnije tri dana prije dana određenog za procjenu na mrežnoj stranici Osnovne škole „Braća Seljan“ Karlovac na sljedećem linku:

 <http://os-braca-seljan-ka.skole.hr/natje_aji_2020_2021_>

s napomenom da se kandidati neće posebno pozivati. Kandidati su obvezni pristupiti procjeni, ako kandidat ne pristupi utvrđenoj procjeni i vrednovanju, smatra se da je povukao prijavu na natječaj.
Natječaj je objavljen 28.10.2020. godine na mrežnim stranicama Hrvatskog Zavoda za zapošljavanje, mrežnoj stranici Osnovne škole „Braća Seljan“ Karlovac

<http://os-braca-seljan-ka.skole.hr/natje_aji_2020_2021_>

i oglasnoj ploči Škole.
Rok za podnošenje prijava je osam (8) dana od dana objave natječaja.
Sukladno odredbama Opće uredbe o zaštiti podataka broj( EU) 2016/679 i Zakona o provedbi Opće uredbe o zaštiti podataka (Narodne novine broj: 42/18) svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati i objaviti na mrežnim stranicama Škole, isključivo u svrhu provođenja natječajnog postupka.
Urednom prijavom smatra se prijava koja sadrži sve podatke i priloge navedene u natječaju.
Nepotpune prijave, odnosno prijave koje ne sadrže sve tražene dokumente ili nemaju dokumente u traženom izvorniku ili ovjerenoj preslici kao i prijave koje pristignu izvan roka, neće se razmatrati te se osobe koje podnesu takve prijave ne smatraju kandidatima prijavljenim na natječaj i ne obavještavaju se o razlozima zašto se ne smatraju kandidatima natječaja.
 Natječajna dokumentacija dostavlja se neposredno u zatvorenoj omotnici ili poštom na adresu Škole: Osnovna škola „Braća Seljan“ Karlovac, Ul .Vladimira Nazora 1, 47000 Karlovac, s naznakom „ ZA NATJEČAJ – UČITELJ/ICA INFORMATIKE“.

O rezultatima natječaja kandidati će biti obaviješteni u zakonskom roku putem Obavijesti na mrežnoj stranici Škole <http://os-braca-seljan-ka.skole.hr>
                                                                                                                    Ravnateljica

 Jasmina Budinski,dipl.uč.